-Արդարադատություն, մեզանում այդ խոսքն ուղղակի անթույլատրելի է: Դա այն խոսքն է, որն ամոթ է արտասանել, դա ամենակեղտոտ ուշունցն է, որն այսօր գոյություն ունի: Դա էլ է հետաքրքիր, որ անարդարության նախարար է նշանակվել մի սիրունիկ օրիորդ, որը միայն իր ներկայությամբ էլ ավելի ահավոր, սարսափելի ու տգեղ է դարձնում այդ երևույթը: Դա հեգնանք է: Այսինքն՝ մեզ հեգնում են, թե ով է մեզ հեգնում, տվյալ դեպքում մատնանշելն էլ անիմաստ է, որովհետև դա համակարգ է, բռնության համակարգ: Մեր երկիրը բռնաբարված է, հետևաբար, բռնաբարված ենք մենք բոլորս: Ոչ միշտ ենք դա մենք հիշում, ուղղակի երբեմն մեր աչքի առաջ սպանում ու բռնաբարում են, և մենք հիշում ենք, որ ահա այսպիսի երկրում ենք ապրում՝ մոռանալով, որ մեզ ամեն օր են բռնաբարում: